CELEX: 62017CN0071
Language: da
Date: 2017-02-09 00:00:00
Title: Sag C-71/17: Anmodning om præjudiciel afgørelse indgivet af Supremo Tribunal de Justiça (Portugal) den 9. februar 2017 — David Vicente Fernandes mod Gabinete Português de Carta Verde

24.4.2017   
            
            
               DA
            
            
               Den Europæiske Unions Tidende
            
            
               C 129/5
            
         Anmodning om præjudiciel afgørelse indgivet af Supremo Tribunal de Justiça (Portugal) den 9. februar 2017 — David Vicente Fernandes mod Gabinete Português de Carta Verde
   (Sag C-71/17)
   (2017/C 129/07)
   Processprog: portugisisk
   
      Den forelæggende ret
   
   Supremo Tribunal de Justiça
   
      Parter i hovedsagen
   
   
      Sagsøger: David Vicente Fernandes
   
      Sagsøgt: Gabinete Português de Carta Verde
   
      Præjudicielle spørgsmål
   
   
               a)
            
            
               Har en forsikringsaftale, der er indgået i Luxembourg, retsvirkninger i Portugal på samme måde, som hvis den tilsvarende police var blevet udstedt i Portugal?
            
         
               b)
            
            
               Er Gabinete Português de Carta Verde det erstatningsorgan, som artikel 24, stk. 1, i direktiv 2009/103/EF (1) henviser til, og er det […] som ansvarlig for erstatningen til skadelidte i de tilfælde, der er omhandlet i direktivets artikel 20, stk. 1, ansvarligt på samme måde som det luxembourgske forsikringsselskab?
            
         
               c)
            
            
               Er det i den foreliggende sag tilstrækkeligt at anlægge sag mod erstatningsorganet […], eller er det tillige nødvendigt at anlægge sag mod forsikringsselskabet? Såfremt det sidste er tilfældet, […] kan der da anlægges sag mod forsikringsselskabet ved dets hovedsæde i Luxembourg eller […] skal sagen anlægges mod dets repræsentant i Portugal?
            
         
               d)
            
            
               Såfremt forsikringsselskabet ikke har en repræsentant i Portugal, hvem skal der da anlægges sag mod for at opnå fuld erstatning, hvis der foreligger en forsikringspolice med ubegrænset dækning af erstatningsansvaret?
            
         
      (1)  Europa-Parlamentets og Rådets direktiv 2009/103/EF af 16.9.2009 om ansvarsforsikring for motorkøretøjer og kontrollen med forsikringspligtens overholdelse (EØS-relevant tekst) (EUT 2009, L 263, s. 11).